Luonnos 3.12.2018 
 
 
Ympäristöministeriön asetus 
rakennusten vesilaitteistoihin tarkoitettujen PEX-putkien liittimien olennaisista teknisistä 
vaatimuksista 
 
Ympäristöministeriön päätöksen mukaisesti säädetään maankäyttö- ja rakennuslain 
(132/1999) 117 c §:n 3 momentin nojalla, sellaisena kuin se on laissa (958/2012): 
 
1 § 
Asetuksen soveltamisala 
Tämä asetus koskee rakennuksen ja kiinteistöllä sijaitsevien talousveden ja lämpimän käyttö-
veden johtamiseen tarkoitettujen vesilaitteistojen ristisilloitettujen polyeteeniputkien (jäljem-
pänä PEX-putkien ) liittimien olennaisia teknisiä vaatimuksia. Tämä asetus kattaa nimelliskool-
taan DN 10–DN 110 PEX-putkien liittimet. 
 
 
2 § 
Määritelmät 
Tässä asetuksessa tarkoitetaan: 
1) PEX-putken liittimellä mekaanisesti PEX-putkeen kiinnitettävää liitintä.  
2) Putkijärjestelmällä  järjestelmää, joka koostuu PEX-putkista ja niiden liittämiseen tarkoite-
tuista liittimistä.  
 
 
3 § 
 
Kelpoisuus talousveden johtamiseen  
 
PEX-putken liittimestä ei saa siirtyä veteen terveydelle haitallisia aineita eikä se saa heikentää 
veden laatua. PEX-putken liittimien veden kanssa kosketuksiin joutuvien materiaalien on so-
velluttava talousveden johtamiseen.  Jos metalliosat ovat kupariseosta, jonka lyijypitoisuus on 
enintään 0,2 prosenttia, ei testausta edellytetä. 
PEX-putken liittimen materiaalista testiveteen liuenneen lyijyn pitoisuus voi olla enintään 
viisi mikrogrammaa litrassa, kun materiaali on testattu todellisia käyttöolosuhteita vastaavalla 
26 viikon pituisella liukenemiskokeella. Testiveden happamuuden (pH-arvo) arvon on oltava 
välillä 6,7–8,4, alkaliteetin arvon välillä 0,5–1,3 millimoolia litrassa ja happisaturaation arvon 
yli 70 prosenttia. Testiveden on seisottava neljä tuntia ennen vesinäytteen ottoa.   
Vaihtoehtoisena tuotekohtaisena vaatimuksena PEX-putken liittimestä veteen liuenneen lyi-
jyn sallittu enimmäismäärä voi olla liitinkoosta riippuen taulukon yksi mukainen, kun liukene-
minen on testattu kymmenen vuorokauden kokeella. Kokeessa voi liueta kadmiumia enintään    
  
 
2 kaksi mikrogrammaa. Testiliuoksena on oltava vaihdettava synteettinen talousvesi, jonka hap-
pamuuden arvon on oltava 7,0 0,1.  
 
Taulukko 1. Liuenneen lyijyn sallittu enimmäismäärä 10 vuorokauden kokeessa. 
 . 
Nimellishalkaisija, D, mm    ≤ 28 32 40 50 63 75 90 110 
Lyijymäärä, g 5 8 20 25 40 60 70 90 
 
 
4 § 
Pitkäaikaiskestävyys 
PEX-putken liittimistä ja PEX-putkista koostuvan putkiston käyttöiän on oltava vähintään 50 
vuotta normaaleissa käyttöolosuhteissa, joissa veden lämpötila on enintään 65 celsiusastetta ja 
paine enintään yksi megapascal. 
 
5 § 
Pintojen ominaisuudet 
PEX-putken liittimien sisä- ja ulkopintojen on oltava sileitä ja puhtaita eikä niissä saa olla 
naarmuja tai pintavikoja. Liittimessä ei saa olla teräviä reunoja. Materiaalissa ei saa olla näkyviä 
epäpuhtauksia.  
Jos muovinen PEX-putken liitin läpäisee valoa, saa valonläpäisevyys olla tällöin enintään 0,2 
prosenttia näkyvästä valosta. 
 
 
6 § 
Korroosionkestävyys  
PEX-putken liittimien rungon on oltava korroosionkestävää materiaalia. 
 PEX-putken liittimen sinkinkadon syvyyden maksimiarvo voi olla enintään 200 mikrometriä. 
Sinkinkadon osoittamista ei edellytetä, kun liittimen koostumuksen sinkkipitoisuus on enintään 
15 prosenttia. 
Messinkisissä osissa ei saa olla jännityskorroosiota. 
 
 
7 § 
Rakenne ja mitat 
PEX-putken liitin on voitava liittää kokoaan vastaavaan PEX-putkeen. Jos PEX-putken liitti-
messä on kierreliitospää, on siinä oltava tuumakokoinen putkikierre.  
PEX-putken liittimen virtausaukon on täytettävä taulukossa kaksi esitetty vaatimus. 
Puristusliittimen asennuksessa PEX-putken on työnnyttävä liittimen pohjaan saakka. Pisto-
liittimen liitoksen on oltava irrotettavissa vain työkaluin.  
    
  
 
3 Taulukko 2. PEX-putken liittimen virtausaukon poikkileikkauksen vähimmäisala. 
PEX-putken liittimen nimellis-
koko, D, mm 10 12 15 16 18 20 22 25 28 32 40 50 63 75 90 110 
PEX-putken liittimen ja put-
ken virtausaukkojen poikkileik-
kausalojen  
vähimmäissuhdeluku, % 18 30 35 45 55  60 
 
 
8 § 
Merkintä 
Valmistajan on merkittävä PEX-putken liitin pysyvästi niin, että se on yksilöitävissä ja jälji-
tettävissä. 
Valmistajan on merkittävä PEX-putken liittimet pysyvästi siten, että merkinnöistä on luetta-
vissa ilman suurennosta vähintään valmistajan nimi tai tuotemerkki, PEX-putken liittimen koko 
ja messinkisissä PEX-putken liittimissä sinkinkadonkestävyyden tunnus ”CR” tai ”DZR”. 
9 § 
Teknisten ominaisuuksien kokeellinen määrittäminen 
Valmistajan on määritettävä tekniset ominaisuudet kokeellisesti. Kokeellinen määrittäminen 
on tehtävä Euroopan talousalueen jäsenmaassa tai Turkissa yleisesti hyväksyttyä menetelmää 
käyttäen. Selvitys teknisten ominaisuuksien määrittämisessä käytetyistä menetelmistä ja koe-
tuloksista on toimitettava pyydettäessä rakennushankkeeseen ryhtyvälle sekä rakennus- ja 
markkinavalvontaviranomaiselle. 
 
 
10 § 
Voimaantulo 
Tämä asetus tulee voimaan päivänä  kuuta 20. 
Tämän asetuksen voimaan tullessa vireillä olevaan hankkeeseen sovelletaan tämän asetuksen 
voimaan tullessa voimassa olleita säännöksiä.